ఆదివారం, 25 అక్టోబరు 2020 (13:47 IST)
పన్ను చెల్లింపుదారులకు మరోమారు వెసులుబాటు లభించింది. గత ఆర్థిక సంవత్సరం అంటే 2019-20 సంవత్సర ఆదాయ పన్ను రిటర్న్స్ చెల్లింపు గడువు తేదీన మరోమారు పొడగించింది. ఇది వ్యక్తిగత ఆదాయ పన్ను చెల్లింపుదారులకు ఎంతో ఊరట కలిగించనుంది.
2019-20 ఆర్థిక సంవత్సరానికి సమర్పించాల్సిన ఆదాయ పన్ను (ఐటీ) రిటర్నుల గడువును ఈ ఏడాది డిసెంబరు 31 వరకు పొడిగించింది. ఆడిట్‌ చేసిన పద్దులు సమర్పించాల్సిన పన్ను చెల్లింపుదారులకు ఐటీ రిటర్నుల ఫైలింగ్‌ గడువును వచ్చే ఏడాది జనవరి 31 వరకు పొడిగించింది. ఈ మేరకు ప్రత్యక్ష పన్నుల కేంద్ర బోర్డు (సీబీడీటీ) శనివారం నాడు ఇందుకు సంబంధించిన ప్రకటన విడుదల చేసింది.
ఆదాయ పన్ను చట్టం ప్రకారం.. ప్రతి ఏటా ఐటీ రిటర్నులను జూలై 31లోగా సమర్పించాల్సి ఉంటుంది. ఆడిట్‌ చేసిన పద్దులు సమర్పించాల్సిన వారు అక్టోబరు 31 నాటికి రిటర్నులు ఫైల్‌ చేయాలి.
అయితే, కరోనా సంక్షోభం నేపథ్యంలో కేంద్ర ప్రభుత్వం వ్యక్తిగత పన్ను చెల్లింపుదారులకు రిటర్నుల గడువును తొలుత జూలై 31 నుంచి నవంబరు 30 వరకు పొడిగించింది. తాజాగా మరో నెల రోజుల అదనపు సమయం కల్పించింది.
కరోనా సంక్షోభం కారణంగా ఇబ్బందులు ఎదుర్కొంటున్న పన్ను చెల్లింపుదారులకు రిటర్నుల ఫైలింగ్‌కు మరింత సమయమిచ్చేందుకు ఈ నిర్ణయం తీసుకున్నట్లు సీబీడీటీ పేర్కొంది.
అంతర్జాతీయ/నిర్దిష్ట దేశీయ లావాదేవీల రిపోర్టు సమర్పించాల్సిన పన్ను చెల్లింపుదారులకు ఐటీ రిటర్నుల ఫైలింగ్‌ గడువును వచ్చే ఏడాది జనవరి 31 వరకు పొడిగించారు. ఇక ట్యాక్స్‌ ఆడిట్‌ రిపోర్టు, అంతర్జాతీయ/నిర్దిష్ట దేశీయ లావాదేవీల రిపోర్టు సమర్పణకు ఈ డిసెంబరు 31 వరకు సమయం కల్పించింది.
aadivaaram, 25 aktobaru 2020 (13:47 IST)
pannu chellimpudaarulaku maromaru vesulubaatu labhinchindi. gatha aardhika samvatsaram ante 2019-20 samvatsara aadaaya pannu reterns chellimpu gaduvu tedeena maromaru podaginchindi. idhi vyaktigata aadaaya pannu chellimpudaarulaku entho oorata kaliginchanundi.
2019-20 aardhika samvatsaraaniki samarpinchaalsina aadaaya pannu (it) reternula gaduvunu ee edaadi disembaru 31 varaku podiginchindi. audet chesina paddulu samarpinchaalsina pannu chellimpudaarulaku it reternula filinge gaduvunu vache edaadi janavari 31 varaku podiginchindi. ee meraku pratyaksha pannula kendra bordu (cbdt) sanivaaram naadu induku sambandhinchina prakatana vidudala chesindi.
aadaaya pannu chattam prakaaram.. prati eta it reternulanu juulai 31loga samarpinchaalsi untundi. audet chesina paddulu samarpinchaalsina vaaru aktobaru 31 naatiki reternulu faile cheyali.
ayithe, karona sankshobham nepathyamlo kendra prabhutvam vyaktigata pannu chellimpudaarulaku reternula gaduvunu toluta juulai 31 nunchi navambaru 30 varaku podiginchindi. taajaagaa maro nela rojula adanapu samayam kalpinchindi.
karona sankshobham kaaranamgaa ibbandulu edurkontunna pannu chellimpudaarulaku reternula filingeaku marinta samayamichenduku ee nirnayam teesukunnatlu cbdt perkondi.
antarjaatiiya/nirdishta desheeya lavadevila reportu samarpinchaalsina pannu chellimpudaarulaku it reternula filinge gaduvunu vache edaadi janavari 31 varaku podiginchaaru. ika taxee audet reportu, antarjaatiiya/nirdishta desheeya lavadevila reportu samarpanaku ee disembaru 31 varaku samayam kalpinchindi.